cyanic-selkie/wikianc huggingface dataset:
Χαλέπι
Μεσαιωνική ιστορία
Η περιοχή της Βέροιας παρέμεινε στην εξουσία των Σελευκιδών ως την κατάκτησή της από τον βασιλιά της Αρμενίας Τιγράνη τον Μέγα (88 π.Χ.), και κατακτήθηκε στη συνέχεια από τον Ρωμαίο στρατηγό Πομπήιο (64 π.Χ.), που τη μετέτρεψε σε ρωμαϊκή επαρχία. Ήταν η πιο πυκνοκατοικημένη περιοχή της ρωμαϊκής Ανατολής, η τρίτη μεγαλύτερη πόλη μετά την Αλεξάνδρεια και την Αντιόχεια. Κατακτήθηκε από τους Άραβες στα τέλη της βασιλείας του αυτοκράτορα Ηρακλείου το 637. Με τους Άραβες έγινε κέντρο ανεξάρτητου εμιράτου.
Σέργιος Γ΄ της Νάπολης
Παραπομπές
Κατηγορία:Δούκες της Νάπολης Κατηγορία:Οίκος Σεργίων της Νεαπόλεως Κατηγορία:Βυζαντινοί δούκες Κατηγορία:Βυζαντινοί διοικητές της Νάπολης Κατηγορία:Βυζαντινοί του 10ου αιώνα
Χαλέπι
Μεσαιωνική ιστορία
Την εποχή του Άραβα χαλίφη της δυναστείας των Ομεϋαδών, Ουαλίντ Α΄ (705-715), κατασκευάστηκε το μεγάλο τζαμί του Χαλεπίου με μιναρέ ύψους 45 μ. Το Χαλέπι παρέμεινε στους Άραβες μέχρι την εποχή που το ανακατέλαβαν οι Βυζαντινοί με τον στρατηγό, μετέπειτα αυτοκράτορα, Νικηφόρο Φωκά, ενώ πολύ αργότερα, μετά την ήττα του αυτοκράτορα Ρωμανού Διογένη στη μάχη του Μαντζικέρτ (1071), πέρασε στα χέρια των Σελτζούκων Τούρκων. Το 1138 δυνατός σεισμός ισοπέδωσε το Χαλέπι με απολογισμό 230.000 νεκρούς. Η πόλη καταλήφθηκε το 1183 από τον μουσουλμάνο πολέμαρχο Σαλαντίν, με αποτέλεσμα να εγκατασταθεί σ'αυτή η μουσουλμανική δυναστεία των Αγιουβιδών για έναν περίπου αιώνα. Οι Αγιουβίδες έκτισαν το αραβικό φρούριο του Χαλεπίου.
Το 1260, ο τελευταίος σταυροφόρος πρίγκηπας της Αντιόχειας Βοϊμόνδος ΣΤ΄ και ο πεθερός του Χετούμ Α΄ της Αρμενίας, κατέλαβαν με τη βοήθεια του Μογγόλου πολέμαρχου Χουλαγκού χαν την πόλη. Οι Μογγόλοι, οι οποίοι ήταν ακόμα παγανιστές, έσφαξαν τον μουσουλμανικό πληθυσμό της πόλης, και κατέλαβαν στη συνέχεια ολόκληρη τη Συρία, εκδιώχθηκαν όμως την ίδια κιόλας χρονιά από τους Μαμελούκους της Αιγύπτου. Τα επόμενα χρόνια ακολούθησαν σποραδικές συγκρούσεις μεταξύ των Μαμελούκων και των Μογγόλων, αλλά τελικώς οι Μογγόλοι με ηγέτη τον Ταμερλάνο κατάφεραν να το ανακαταλάβουν από τους Μαμελούκους, σφάζοντας το μεγαλύτερο μέρος του πληθυσμού.
Νεότερη ιστορία
Το Χαλέπι περιήλθε στην Οθωμανική Αυτοκρατορία την εποχή του σουλτάνου Σελίμ Α΄. Οι Οθωμανοί έδωσαν μεγάλη σημασία στην ανάπτυξη της πόλης λόγω του μουσουλμανικού πληθυσμού, ορίζοντάς την πρωτεύουσα του Σαντζακίου του Χαλεπίου. Η πόλη έγινε η δεύτερη μεγαλύτερη της αυτοκρατορίας μετά την πρωτεύουσα Κωνσταντινούπολη. Παρήκμασε μόνο μετά την άνοδο της Δαμασκού και την εξάντληση των αποθεμάτων του μεταξιού στην Περσία, καθότι βρισκόταν στον εμπορικό δρόμο για την Ευρώπη. Επιδημίες χολέρας (1823) και πανώλης (1827) θέρισαν το 25% του πληθυσμού της πόλης. Στις αρχές του 20ου αιώνα ο πληθυσμός του Χαλεπίου ήταν περίπου 110.000 κάτοικοι.
Μετά τον διαμελισμό της Οθωμανικής αυτοκρατορίας με τη Συνθήκη των Σεβρών (1920), το Χαλέπι ορίστηκε υπό τη διοίκηση των Γάλλων μαζί με ολόκληρη την υπόλοιπη Συρία. Μεγάλη τότε δυσαρέσκεια προκάλεσε η απώλεια του παραλιακού Σαντζακίου της Αλεξανδρέττας από τον Κεμάλ, σύμφωνα με τη Συνθήκη της Λωζάνης (1924). Οι Γάλλοι χώρισαν τη Συρία σε 3 αυτόνομα κρατίδια: Τη Δαμασκό, το Χαλέπι και το κράτος των Αλαουϊτών, αλλά την επόμενη χρονιά η Δαμασκός επαναστάτησε (1925). Οι Γάλλοι προσπάθησαν με δημοψήφισμα να ζητήσουν από τους κατοίκους του Χαλεπίου να ψηφίσουν υπέρ της ανεξαρτησίας τους, αλλά δεν τα κατάφεραν λόγω της οικονομικής κρίσης.
Η Συρία ανεξαρτητοποιήθηκε από τους Γάλλους το 1946 αλλά οι σκληρές συγκρούσεις ανάμεσα στις δύο μεγαλύτερες πόλεις, το Χαλέπι και την πρωτεύουσα Δαμασκό, συνεχίστηκαν με τη δημιουργία δύο κομμάτων: το Εθνικιστικό Κόμμα στη Δαμασκό (1946) και το Λαϊκό Κόμμα στο Χαλέπι (1948), το οποίο ζητούσε τη μεταφορά της πρωτεύουσας. Το Λαϊκό Κόμμα, με αρχηγό τον Σισακλί, έφτασε στο σημείο να ζητά ακόμα και την ένωση της Συρίας με το Ιράκ. Αργότερα η Συρία ενώθηκε πολιτικά με την Αίγυπτο του Νάσερ (1958), με νέες συγκρούσεις να ξεσπούν ανάμεσα στο Χαλέπι που ήταν υπέρ και στη Δαμασκό που ήταν εναντίον αυτής της ένωσης. Τελικώς, η ένωση διαλύθηκε ύστερα από κίνημα που ξέσπασε στη Δαμασκό (1960). Η Δαμασκός τελικά επικράτησε με τον Χαφέζ - αλ - Άσαντ που εξελέγη πρόεδρος της Συρίας (1971 - 2000), μετά τον θάνατο του οποίου εξελέγη πρόεδρος ο γιος του, Μπασάρ αλ Άσαντ.
Το Χαλέπι είναι από τις πλέον πολύπαθες πόλεις του Συριακού Εμφυλίου που ξεκίνησε το 2011.
Εξωτερικοί σύνδεσμοι
Κατηγορία:Πόλεις της Συρίας Κατηγορία:Μνημεία Παγκόσμιας Κληρονομιάς σε κίνδυνο Κατηγορία:Μνημεία Παγκόσμιας Κληρονομιάς στη Συρία
Εκλογές στο Ιράκ
Στο Ιράκ διεξάγονται εκλογές ανά 4 χρόνια για την ανάδειξη των 325 μελών του Συμβουλίου των Αντιπροσώπων.
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
2010
Το 2010 εξελέγησαν 325 μέλη του Συμβουλίου των Αντιπροσώπων, το οποίο εκλέγει με τη σειρά του τον Πρόεδρο και τον Πρωθυπουργό του Ιράκ. Οι εκλογές είχαν ως αποτέλεσμα τη μερική νίκη του Ιρακινού Εθνικού Κινήματος του πρώην πρωθυπουργού Ιγιάντ Αλάουι με 91 έδρες (έγινε ο μεγαλύτερος συνασπισμός στο Συμβούλιο). Στη δεύτερη θέση αναδείχθηκε ο Συνασπισμός του Κράτους Δικαίου, του πρωθυπουργού Νούρι αλ-Μαλίκι, με 89 έδρες.
Αποτελέσματα
Συμβούλιο Αντιπροσώπων του Ιράκ, 7 Μαρτίου 2010 !style="background-color:#E9E9E9" align=left|Συνασπισμοί και κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες !style="background-color:#E9E9E9" align=right|Μεταβολή (+/–)
Fear Factory
Οι Fear Factory είναι industrial metal συγκρότημα από την Καλιφόρνια των ΗΠΑ. Γνωστοί για την πρωτοτυπία τους ν' αναμείξουν τη death metal μουσική με την industrial τεχνοτροπία και με κυριότερο χαρακτηριστικό τα φωνητικά, όπου πέρα από την σκληρή χροιά υπήρχε πλέον και το μελωδικό πέρασμα.
Αρκετά singles των Fear Factory ανέβηκαν στο Mainstream Rock Top 40 και τα άλμπουμ τους μπήκαν στο Billboard top 40, 100 και 200.
Προ-Ιστορία συγκροτήματος
Τα πρώτα μέλη του συγκροτήματος Ντίνο Καζάρες (Dino Cazares) και Ρέιμοντ Ηερρέρα (Raymond Herrera) σχηματίζουν ένα πρότζεκτ με το όνομα «Ulceration» στο Λος Άντζελες της Καλιφόρνια το 1989. Με τον ερχομό του τραγουδιστή Μπέρτον Σ. Μπελ (Burton C. Bell) το συγκρότημα πλέον αλλάζει όνομα και μετονομάζεται σε Fear Factory καθώς πιστεύει ότι το πρώτο όνομα δεν άρμοζε στο χαρακτήρα του συγκροτήματος. Το 1990 το διπλό FF λογότυπό τους εμφανίζεται και οι FF έχουν δημιουργηθεί.
Soul of a New Machine
frame|left|Το εξώφυλλο του πρώτου δίσκου. Ξεκινώντας με κατά βάση Death Metal ήχο, οι FF κάνουν τη διαφορά εμπλουτίζοντας τη μουσική τους με industrial samples και μελωδικά καθαρά φωνητικά σε συνδυασμό πάντα με τα βαριά death/thrash riffs στην κιθάρα, περίπλοκα και πολύ μπροστά στην τελική μίξη ντραμς, βαρύτατο μπάσο, οι Fear Factory ένωσαν τη metal σκηνή με την industrial κυκλοφορώντας τον πρώτο τους δίσκο «Soul of a New Machine» το 1992. Χαρακτηριστικό δείγμα του πρώτου δίσκου μπορεί να θεωρηθεί το τραγούδι «Scumgrief».Την επιτυχία του δίσκου ακολούθησε και μία εκτενής περιοδεία με μεγάλα ονόματα της σκληρής μουσικής: Biohazard, Sick of it All και Sepultura στην Η.Π.Α. και με τους Brutal Truth στην Ευρώπη.
Fear is the Mindkiller
frame|left|Fear is the Mindkiller, 1994 Οι Fear Factory ζητούν remixes των κομματιών του πρώτου δίσκου τους από τον Rhys Fulber των The Front Line Assembly. Το 1993 λοιπόν κυκλοφορεί το «Fear Is the Mindkiller» μια Industrial/Techno μίξη τους.
Το 1994, ο μπασίστας Andrew Shives εκδιώχτηκε από την μπάντα λόγω διαφωνιών με τους υπολοίπους. Η αλήθεια είναι ότι αν και φαίνεται να φιγουράρει στη φωτογραφία της μπάντας στον πρώτο δίσκο, το μπάσο παίχτηκε από τον Dino Cazares. Ο συγκεκριμένος μπασίστας έπαιξε σε μία μόνο επίσημη ηχογράφηση ενός 7" single με το ισπανικό όνομα "Sangre De Ninos" των «Factorio De Miedo» δηλαδή των FF.
Demanufacture
frame|left|Demanufacture, 1995 Την ίδια χρονιά ο Ολλανδός μπασίστας Christian Olde Wolbers γνωρίζεται με το συγκρότημα και ενώ είναι διακοπές στο Λος Άντζελες συμφωνεί να τους βοηθήσει με το γράψιμο του επόμενου δίσκου,το «Demanufacture»(1995), το οποίο ίσως παραμένει το κορυφαίο τους άλμπουμ μέχρι και σήμερα. Ο δίσκος κατάφερε κάτι σπάνιο, να πάρει kkkkk (5/5) βαθμολογία από το μεγαλύτερο περιοδικό σκληρής μουσικής παγκοσμίως, το βρετανικό kerrang!. Οι Fear Factory περιοδεύουν ασταμάτητα με γιγαντιαία ονόματα του χώρου όπως Black Sabbath, Megadeth και Iron Maiden, εμφανίζονται στο Ozzfest '96 and '97 καθώς και σε πολλά άλλα φεστιβάλ σε όλο τον κόσμο. Το συγκρότημα κάνει μια ανεπανάληπτη εμφάνιση στο Donington της Αγγλίας.
Remanufacture
frame|right|Remanufacture, 1997 Για δεύτερη συνεχόμενη φορά οι Fear Factory πειραματίζονται στα δικά τους τραγούδια από το Demanufacture παίζουν με τις λέξεις και από αυτό προκύπτει ένα νέο άλμπουμ το Remanufacture το Μάιο του 1997 με τη βοήθεια μεγάλων ονομάτων της ηλεκτρονικής μουσικής του DJ Dano και Junkie XL.
Obsolete
Ο Burton C. Bell εκείνη την περίοδο μιλώντας για το δίσκο τους εξήγησε:
«''Το ενιαίο concept αυτού του δίσκου είναι ότι ο «άνθρωπος» κατάντησε πια «ξεπερασμένος», ακόμα αντιστέκεται στις μηχανές και τα συστήματα τους. Ο άνθρωπος καταλήγει να τα βάζει με τον ίδιο τον «μηχανισμό» της κυβέρνησης... To Demanufacture ξεκίνησε την ιστορία, με το Remanufacture εξελίχθηκε και το Obsolete είναι ένα νέο μέρος της ιστορίας του concept των FF''», λέει ο Burton C. Bell ο οποίος μιλάει μεταφορικά πολύ συχνά, μέσα από τους στίχους του αλλά και τις συνεντεύξεις του.
Digimortal
Ενώ το Digimortal παρέμεινε συνεπές με την εξέλιξη της μπάντας στους στίχους, ο Bell τώρα με το τραγούδι "Man Machine" και έχοντας γίνει συγχωνεύσεις, διαχωρίζει τη θέση του με την τεράστια βλάβη που προκαλείται στην μπάντα, τόσο μουσικά, με τη στροφή προς το πιο απλό,και πιο φιλικών προς το ραδιόφωνο τραγούδια με των οποίων η δομή έχει ως αποτέλεσμα να χάσει η μπάντα κάποιες από τους πιο ακραίους metal fans και το άλμπουμ να θεωρείται από ορισμένους κατώτερο από τις παλαιότερες κυκλοφορίες. Η γνώμη των fans, ωστόσο, παραμένει έντονα διαιρεμένη μεταξύ εκείνων που βλέπουν το άλμπουμ ως μια κολοσσιαία αποτυχία, εκείνους που είναι συνδεδεμένους με το nu metal κίνημα και άλλους που ισχυρίζονται ότι ο ήχος παραμένει το ίδιο Fear Factory όπως ήταν και επαινούν τις αρετές που παρέχει ο παραγωγός Rhys Fulber.
Το Digimortal μπήκε στο Top 40 Billboard album charts, στο Top 20 στον Καναδά και στο Top 10 της αυστραλιανών album charts. Το single "Linchpin" έφτασε στο Rock Top 40. Ένα remix του τραγουδιού "Invisible Woods" συμπεριλήφθηκε για το Resident Evil soundtrack ταινιών, καθώς και ένα instrumental digipack bonus track ονομάζεται «Full Metal Contact» το οποίο γράφτηκε αρχικά για το video game, Demolition Racer. Μία VHS / DVD κυκλοφορία με τίτλο Digital Connectivity κυκλοφόρησε λίγο μετά, τον Ιανουάριο του 2002 και εξιστορεί κάθε μία από τις τέσσερις περιόδους/άλμπουμ της μπάντας, μέσω συνεντεύξεων, ζωντανά κλιπ, βίντεο και μουσική περιοδεία / στούντιο footage. Το τελικό αποτέλεσμα πάντων δε θεωρήθηκε κάτι το εξαιρετικό.
Διάλυση
Παρόλο που το Digimortal είχε ένα επιτυχημένο ξεκίνημα, οι πωλήσεις δεν έφτασαν στα επίπεδα του Obsolete και η μπάντα έλαβε μικρή υποστήριξη για περιοδεία. Η κατεύθυνση του άλμπουμ σε συνδυασμό με τις ισχυρές προσωπικές διαφορές μεταξύ ορισμένων από τα μέλη της μπάντας δημιούργησε ένα ρήγμα που κλιμακώθηκε με την πάροδο του χρόνου, μέχρι το σημείο όπου ο Bell ανακοίνωσε την έξοδό του το Μάρτιο του 2002. Η μπάντα διαλύθηκε αμέσως μετά. Η Roadrunner έχοντας τους δεσμευμένους με συμβόλαιο εκδίδει το αμφιλεγόμενο το album με τίτλο Concrete (αρχικά από το 1991) το 2002 και b-sides και σπάνια συλλογή, το Hatefiles το 2003. Κατά την παραμονή του μακριά από το Fear Factory, Bell ξεκίνησε το side project Ascension of the Watchers, που κυκλοφόρησε το πρώτο τους EP, Iconoclast, ανεξάρτητα μέσω των online καταστήματος κατά το 2005.
Επιστροφή
Με την πάροδο του χρόνου, προέκυψε ότι το σχίσμα τελικά ήταν σε μεγάλο βαθμό μόνο μεταξύ του Dino Cazares και των άλλων μέλη, ιδίως με τον Bell. Ο Cazares ήταν ο πρώτος που θα μιλήσει μετά τη διάσπαση, εξαπολύοντας επίθεση κατά του Bell και τα υπόλοιπων μελών, τον Μάιο του 2002, σε μια συνέντευξη στο Blabbermouth.net. Σχεδόν όλοι αυτοί οι ισχυρισμοί στην συνέχεια διαψεύστηκαν από τον Herrera σε μια «αντισυνέντευξη» μιλώντας εξ ονόματος όλων των άλλων μελών.
Χασκαλά
δεξιά|μικρογραφία|498x498εσ|1η Σειρά: Εμφανίζονται οι πρώτο-μασκιλίμ: [[Ραφαήλ Λέβι Χανόβερ, Σολομόν Ντουμπνό, Τομπίας Κον, Μάρκους Ελίζερ Μπλοχ
2η Σειρά: Εμφανίζονται οι εκπρόσωποι της χασκαλά του Βερολίνου: Σαλομόν Γιάκομπ Κοέν, Νταβίντ Φριντλέντερ, Ναφταλί Χιρτς Βέσελι, Μόζες Μέντελσζον
3η Σειρά: Εμφανίζονται οι εκπρόσωποι της χασκαλά στην Αυστρία και Γαλικία: Γιούντα Λεμπ Μίζες, Σολομόν Γιούντα Λεμπ Ράποπορτ, Γιόζεφ Περλ, Μπαρούχ Γιάιτελες
4η Σειρά: Εμφανίζονται οι εκπρόσωποι της χασκαλά στη Ρωσία: Αβρόμ Μπερ Γκοτλόμπερ, Αμπραχάμ Μαπού, Σαμουέλ Γιόζεφ Φουέν, Ισαάκ Μπερ Λέβινζον]] Η Χασκαλά, γνωστή συχνά και με τον όρο Εβραϊκός διαφωτισμός ήταν πνευματικό κίνημα των Εβραίων της Κεντρικής και Ανατολικής Ευρώπης, με επιρροή στους Εβραίους της δυτικής Ευρώπης και του μουσουλμανικού κόσμου. Ξεκίνησε ως μια καθορισμένη ιδεολογική άποψη του κόσμου κατά τη διάρκεια της δεκαετίας του 1770, ενώ το τελευταίο του στάδιο ολοκληρώθηκε περίπου στο 1881, όταν άρχισε να αναπτύσσεται ο εβραϊκός εθνικισμός.
Η Χασκαλά είχε δύο κύριους στόχους ως κίνημα. Προσπάθησε να διατηρήσει τους Εβραίους ως μια χωριστή, μοναδική κοινότητα και εργάστηκε υπέρ μιας πολιτιστικής και ηθικής ανανέωσης, ειδικά στην αναβίωση της εβραϊκής γλώσσας για χρήση σε μη θρησκευτικούς σκοπούς, αναπτύσσοντας τον σύγχρονο τύπο και λογοτεχνία στα εβραϊκά. Ταυτόχρονα, αγωνίστηκε για μια ενσωμάτωση των Εβραίων στις γειτονικές κοινωνίες, συμπεριλαμβανομένης της μελέτης της καθομιλουμένης γλώσσας της περιοχής τους και την υιοθέτηση σύγχρονων αξιών, πολιτισμού και εμφάνισης. Η Χασκαλά προωθήθηκε από τον ορθολογισμό, τον φιλελευθερισμό, την ελευθερία της σκέψης και της έρευνας. Λόγω των χαρακτηριστικών της, θεωρείται σε μεγάλο βαθμό ως η εβραϊκή έκδοση της γενικής Εποχής του Διαφωτισμού. Το κίνημα περιλάμβανε ένα ευρύ φάσμα απόψεων, το οποίο κυμαινόταν από μέτριους που ήλπιζαν στον μέγιστο συμβιβασμό και συντηρητισμό, έως ριζοσπάστες που επιζητούσαν σαρωτικές αλλαγές.
Στις διάφορες αλλαγές, η χασκαλά εκπλήρωσε ένα σημαντικό, παρότι περιορισμένο, μέρος στον εκσυγχρονισμό των Εβραίων στις χώρες της Κεντρικής και Ανατολικής Ευρώπης, δηλαδή στη Γερμανία, την Αυστρία και τη Ρωσία. Οι ακτιβιστές της χασκαλά, οι μασκιλίμ, σκέφτηκαν και εισήγαγαν κοινοτικές, εκπαιδευτικές και πολιτιστικές μεταρρυθμίσεις στη δημόσια και ιδιωτική σφαίρα της ζωής των Εβραίων. Λόγω της δυαρχικής πολιτικής, οι εκπρόσωποι της χασκαλά συγκρούστηκαν τόσο με την παραδοσιακή ραββινική ελίτ, η οποία προσπάθησε να διατηρήσει τις παλιές Εβραϊκές αξίες και πρότυπα στο σύνολό τους, καθώς και με τους ριζοσπάστες υπέρμαχους της αφομοίωσης στην ευρύτερη κοινωνία που στόχευαν στην εξαφάνιση ή ελαχιστοποίηση της ύπαρξης των Εβραίων ως μιας ορισμένης κοινωνίας.
Παραπομπές
Κατηγορία:Εβραϊκά κινήματα
Παγκόσμια Ρεκόρ Γκίνες
Τα Παγκόσμια Ρεκόρ Γκίνες (Guinness World Records), γνωστά από την έναρξή τους το 1955 έως το 1999 ως The Guinness Book of Records και σε προηγούμενες εκδόσεις των Ηνωμένων Πολιτειών ως The Guinness Book of World Records, είναι ένα βιβλίο αναφοράς που δημοσιεύεται ετησίως, με τα παγκόσμια ρεκόρ τόσο ανθρώπινων επιτευγμάτων όσο και ακραίων του φυσικού κόσμου. Πνευματικό τέκνο του Σερ Χιου Μπίβερ, το βιβλίο συνιδρύθηκε από τους δίδυμους αδελφούς Norris και Ross McWhirter στη Φλιτ Στριτ του Λονδίνου, τον Αύγουστο του 1955. thumb|250px|Το μουσείο του βιβλίου Γκίνες στο [[Χόλιγουντ.|εναλλ.=Κτίριο με τοιχογραφία που δείχνει πολλές γεωσφαίρες και πινακίδες με την επιγραφή Hollygood Guinness World Records kai Hollywood Guinnsess Museum.]]
Η πρώτη έκδοση ήταν στην κορυφή της λίστας των μπεστ σέλερ στο Ηνωμένο Βασίλειο μέχρι τα Χριστούγεννα του 1955. Την επόμενη χρονιά το βιβλίο κυκλοφόρησε και εκτός συνόρων και σταδιακά άρχισε να μεταφράζεται και να κυκλοφορεί σε αρκετές χώρες διεθνώς, ενώ ειδικότερα στην Ελλάδα κυκλοφόρησε στην ελληνική γλώσσα για πρώτη φορά το 1980. Από την έκδοση του 2023, διανύει τώρα το 68ο έτος έκδοσής του, που δημοσιεύεται σε 100 χώρες και 23 γλώσσες, και διατηρεί πάνω από 53.000 εγγραφές στη βάση δεδομένων του.
Ιστορικά κυκλοφόρησε για πρώτη φορά το 1955 στο Λονδίνο και έκανε από εκείνο το έτος ρεκόρ πωλήσεων σε Ηνωμένο Βασίλειο και Ηνωμένες Πολιτείες. Με την πάροδο των ετών επεκτάθηκε σε ποικίλες κατηγορίες της ανθρώπινης δραστηριότητας. Επίσης πολλά ρεκόρ που ενώ αρχικά περιλάμβανε στην συνέχεια διαγράφτηκαν, καθώς θεωρήθηκαν ότι προσκρούουν σε θέματα ηθικής ή ήταν απλά ανούσια, όπως τα ρεκόρ κατανάλωσης οινοπνευματωδών ποτών ή η καταγραφή της πιο βαριάς γάτας του κόσμου.
Υπεύθυνη για την έκδοση του βιβλίου είναι η Guiness World Records Ltd., η οποία και κατέχει τα αποκλειστικά δικαιώματά της κυκλοφορίας του παγκοσμίως. Σύμφωνα με τους εκδότες (copyright για την ελληνική γλώσσα Εκδόσεις «Χρυσή Πέννα»):
«Η προσπάθεια να καταρριφθούν ρεκόρ ή να δημιουργηθούν καινούργια, μπορεί να είναι επικίνδυνη. Όλες οι προσπάθειες για δημιουργία ρεκόρ γίνονται αποκλειστικά και μόνο με απόλυτη ευθύνη και κίνδυνο αυτών που τις κάνουν. Η Guiness World Records Ltd. και οι κατά τόπους συνεργάτες της, δεν φέρουν καμία απολύτως ευθύνη για τυχόν θάνατο ή τραυματισμό οποιουδήποτε μεγέθους που τυχόν θα συμβούν σε οποιαδήποτε προσπάθεια επίτευξης ρεκόρ, ενώ διατηρεί το απόλυτο δικαίωμα να δημοσιεύσει ή όχι οποιοδήποτε ρεκόρ στο βιβλίο.»
Εξωτερικοί σύνδεσμοι
Κατηγορία:Σειρές βιβλίων Κατηγορία:Μη μυθοπλαστικά βιβλία Κατηγορία:Ρεκόρ
Αντίδραση τρία-άλφα
δεξιά|μικρογραφία|300x300εσ| Επισκόπηση της αντίδρασης τρία άλφα. δεξιά|μικρογραφία| [[Λογάριθμος της παραγόμενης ισχύος ανά μονάδα μάζας (ε) των διεργασιών σύντηξης πρωτονίου-πρωτονίου (PP), CNO και τρία-α (3α) σε διαφορετικές θερμοκρασίες (Τ). Η διακεκομμένη γραμμή δείχνει τη συνδυασμένη παραγωγή ενέργειας των διεργασιών PP και CNO μέσα σε ένα αστέρι. Στη βασική θερμοκρασία του ήλιου, η διαδικασία PP είναι πιο αποτελεσματική.]] Η διαδικασία τρία- άλφα (3α) είναι ένα σύνολο αντιδράσεων πυρηνικής σύντηξης με τις οποίες τρεις πυρήνες ηλίου-4 (, σωματίδια άλφα) μετατρέπονται σε άνθρακα-12.
Η διαδικασία τρία-άλφα στα αστέρια
Το ήλιο συσσωρεύεται στους πυρήνες των αστεριών ως αποτέλεσμα είτε της αλυσιδωτής αντίδρασης πρωτονίου-πρωτονίου είτε του κύκλου άνθρακα-αζώτου-οξυγόνου.
Η αντίδραση πυρηνικής σύντηξης δύο πυρήνων παράγει βηρύλλιο-8, το οποίο είναι εξαιρετικά ασταθές και αποσυντίθεται σε μικρότερους πυρήνες με χρόνο ημιζωής 8.19x10-17 sec, εκτός εάν μέσα σε αυτό το χρονικό διάστημα ένα τρίτο σωματίδιο άλφα προλάβει να συντηχθεί και αυτό με τον πυρήνα του  για να παράγει μια διεγερμένη κατάσταση συντονισμού του άνθρακα-12 (η οποία συχνά συμβολίζεται ως *, με το * να υποδηλώνει τη διέγερση), που ονομάζεται κατάσταση Hoyle. Η κατάσταση αυτή σχεδόν πάντα αποσυντίθεται σε τρία σωματίδια άλφα, αλλά περίπου μια στις 2421,3 φορές απελευθερώνει την ενέργεια διέγερσης ομαλά και αλλάζει στη σταθερή μορφή ενός ευσταθή πυρήνα άνθρακα-12.
Όταν ένα αστέρι εξαντλήσει το διαθέσιμο για σύντηξη υδρογόνο στον πυρήνα του, αρχίζει να συστέλλεται και να θερμαίνεται. Εάν η θερμοκρασία στο κέντρο του αστεριού αυξηθεί στους 108 K, δηλαδή έξι περίπου φορές πιο μεγάλη από αυτή που υπάρχει τώρα στο κέντρο του Ήλιου, τα σωματίδια άλφα κινούνται πολύ γρήγορα και μπορούν στο σύντομο χρόνο ζωής του βηρυλλίου-8 να συντηχθούν μαζί του και να μπορέσουν να παράγουν τελικά σημαντικές ποσότητες ευσταθούς άνθρακα-12 σύμφωνα με την ακόλουθη διαδικασία: Η καθαρή απελευθέρωση ενέργειας από την όλη διαδικασία  είναι 7.275 MeV.
Οι αντιδράσεις πυρηνικής σύντηξης ηλίου με υδρογόνο παράγουν λίθιο-5, το οποίο επίσης είναι εξαιρετικά ασταθές και αποσυντίθεται σε μικρότερους πυρήνες με χρόνο ημιζωής 3.7x10-22 sec.
Η σύντηξη του και του   με πρόσθετους πυρήνες ηλίου μπορεί να δημιουργήσει βαρύτερα στοιχεία με μια αλυσίδα αστρικής πυρηνοσύνθεσης γνωστή ως διαδικασία άλφα, αλλά αυτές οι αντιδράσεις είναι σημαντικές μόνο σε υψηλότερες θερμοκρασίες και πιέσεις από αυτές που υπάρχουν στα κέντρα των αστεριών όπου λαμβάνει χώρα η διαδικασία 3α. Επομένως η αστρική πυρηνοσύνθεση παράγει μεγάλες ποσότητες άνθρακα και οξυγόνου, αλλά μόνο ένα μικρό κλάσμα αυτών των στοιχείων μετατρέπεται τελικά σε νέον και βαρύτερα στοιχεία. Το οξυγόνο και ο άνθρακας είναι η κύρια «τέφρα» της πυρηνικής αυτής καύσης.
Πρωταρχικός άνθρακας
Η διαδικασία τρία-άλφα (3α) είναι αναποτελεσματική στις πιέσεις και τις θερμοκρασίες οι οποίες υπήρχαν κατά τη Μεγάλη Έκρηξη. Μια συνέπεια αυτού είναι ότι δεν παρήχθη σημαντική ποσότητα άνθρακα από τη Μεγάλη Έκρηξη.
Πυρηνικοί Συντονισμοί
Συνήθως, η πιθανότητα να συμβεί η διαδικασία 3α είναι εξαιρετικά μικρή. Ωστόσο, η βασική ενεργειακή κατάσταση του βηρυλλίου-8 έχει σχεδόν ακριβώς την ενέργεια δύο σωματιδίων άλφα. Στο δεύτερο βήμα της αντίδρασης το  +  έχει σχεδόν ακριβώς την ενέργεια μιας διεγερμένης κατάστασης. Αυτός ο συντονισμός αυξάνει σημαντικά την πιθανότητα ώστε ένα εισερχόμενο σωματίδιο άλφα να συνδεθεί με το για να σχηματίσει άνθρακα. Η ύπαρξη αυτού του συντονισμού είχε προβλεφθεί θεωρητικά από τον Φρεντ Χόυλ πριν από την πραγματική παρατήρησή του, με βάση τη φυσική ανάγκη να μπορεί να σχηματιστεί άνθρακας στα αστέρια, ώστε να υπάρχει στο Σύμπαν στην παρατηρούμενη αφθονία. Η πρόβλεψη και στη συνέχεια, η ανακάλυψη αυτού του ενεργειακού συντονισμού και διαδικασίας έδωσε πολύ σημαντική υποστήριξη στην υπόθεση του Hoyle για την αστρική πυρηνοσύνθεση, σύμφωνα με την οποία όλα τα χημικά στοιχεία είχαν αρχικά σχηματιστεί από το υδρογόνο, την πραγματική αρχέγονη ουσία. Η ανθρωπική αρχή έχει προταθεί για να εξηγήσει το γεγονός ότι οι πυρηνικοί συντονισμοί είναι ευαίσθητα διατεταγμένοι ώστε να δημιουργούν μεγάλες ποσότητες άνθρακα και οξυγόνου στο σύμπαν.
Πυρηνική σύνθεση βαρέων στοιχείων
Με περαιτέρω αυξήσεις της θερμοκρασίας και της πυκνότητας, οι διεργασίες σύντηξης παράγουν νουκλίδια (πυρήνες χημικών στοιχείων) μόνο έως το νικέλιο-56 το οποίο αποσυντίθεται αργότερα σε σίδηρο). Βαρύτερα στοιχεία (εκείνα πέρα από το ) δημιουργούνται κυρίως από τη σύλληψη νετρονίων. Η αργή σύλληψη νετρονίων, η διαδικασία s, παράγει περίπου τα μισά στοιχεία πέρα από το σίδηρο. Τα άλλα μισά παράγονται με ταχεία σύλληψη νετρονίων, τη διαδικασία r, η οποία πιθανώς συμβαίνει κατά την βαρυτική κατάρρευση του πυρήνα σε υπερκαινοφανείς και συγχωνεύσεις αστέρων νετρονίων.
Ρυθμός αντίδρασης και αστρική εξέλιξη
Τα βήματα της αντίδρασης τρία-άλφα εξαρτώνται σε μεγάλο βαθμό από τη θερμοκρασία και την πυκνότητα του αστρικού υλικού. Η ισχύς ανά μονάδα μάζας που απελευθερώνεται από την αντίδραση είναι περίπου ανάλογη της θερμοκρασίας στην 41η δύναμη και την πυκνότητα στο τετράγωνο (ε3α~ρ2Τ41). Αντίθετα, η αλυσιδωτή αντίδραση πρωτονίων-πρωτονίων παράγει ενέργεια ανά μονάδα μάζας με ρυθμό ανάλογο προς την τέταρτη δύναμη της θερμοκρασίας (εpp~ρΤ4), και ο κύκλος CNO περίπου στην 20η δύναμη της θερμοκρασίας (εCNO~ρΤ19.9), ενώ και οι δύο είναι γραμμικά ανάλογοι με την πυκνότητα. Αυτή η ισχυρή εξάρτηση από τη θερμοκρασία έχει ιδιαίτερα συνέπειες για το τελευταίο στάδιο της αστρικής εξέλιξης, τον κόκκινο γίγαντα.
Για αστέρια μάζα έως 5 περίπου φορές της μάζας του Ήλιου, κατά τη διάρκεια της εξέλιξής τους στον κλάδο των γιγάντων, το ήλιο που συσσωρεύεται στον πυρήνα αποτρέπεται από την περαιτέρω βαρυτική κατάρρευση λόγω της κβαντομηχανικής πίεσης των εκφυλισμένων ηλεκτρονίων, η οποία δεν εξαρτάται από τη θερμοκρασία αλλά μόνο από την πυκνότητα (P~ρ5/3). Επιπλέον λόγω της μεγάλης θερμικής του αγωγιμότητας ολόκληρος ο εκφυλισμένος πυρήνας βρίσκεται στην ίδια θερμοκρασία και πίεση. Όταν η μάζα του πυρήνα αυξηθεί αρκετά και η θερμοκρασία του ξεπεράσει τους 108Κ η σύντηξη μέσω της αντίδρασης 3α ξεκινά σε ολόκληρο τον πυρήνα. Μια που αρχικά είναι η κβαντομηχανική πίεση (η οποία όπως αναφέραμε δεν εξαρτάται από τη θερμοκρασία) που υποστηρίζει τη βαρυτική πίεση, ο πυρήνας δεν μπορεί να εκτονωθεί ως απάντηση στην αυξημένη παραγωγή ενέργειας. Η πίεση ιδανικού αερίου (P~ρkBT) και η πίεση ακτινοβολίας (P~αΤ4) στον πυρήνα εξακολουθούν αρχικά να είναι πολύ μικρές σε σχέση με την κβαντομηχανική πίεση (P~ρ5/3). Επομένως θερμοκρασία του συνεχίζει να αυξάνει λόγω της παραγωγής ενέργειας από την αντίδραση 3α η οποία γίνεται όλο και με πιο γρήγορο εκρηκτικό ρυθμό λόγω της πολύ έντονης εξάρτησης που όπως αναφέραμε έχει από τη θερμοκρασία (ε3α~ρ2Τ40). Αυτή η διαδικασία, γνωστή ως έκλαμψη ηλίου, διαρκεί λίγα δευτερόλεπτα, αλλά "καίει" το 60-80% του ηλίου στον πυρήνα ενός άστρου, μετατρέποντας το σε άνθρακα-12. Κατά τη διάρκεια της έκλαμψης ηλίου, η παραγωγή ενέργειας του αστεριού μπορεί να φθάσει περίπου 1011 ηλιακές φωτεινότητες(=3.98x1026 W) που είναι συγκρίσιμη με τη φωτεινότητα ενός ολόκληρου γαλαξία. Αυτό όμως δεν είναι άμεσα παρατηρήσιμο μια που η έκρηξη αυτή γίνεται στο εσωτερικό του αστεριού και ολόκληρη σχεδόν η ενέργεια χρησιμοποιείται για να ανυψώσει τα ηλεκτρόνια του πυρήνα από την εκφυλισμένη κατάσταση στην κανονική, όπου πλέον συμπεριφέρονται ως ιδανικό αέριο. Δεδομένου ότι ο πυρήνας δεν πλέον εκφυλισμένος, η υδροστατική ισορροπία επανέρχεται για άλλη μια φορά και το αστέρι αρχίζει να "καίει" ήλιο στον πυρήνα του μετατρέποντάς τον σε άνθρακα. Επιπλέον το υδρογόνο που βρίσκεται σε ένα σφαιρικό φλοιό πάνω από τον πυρήνα αρχίζει και μετατρέπεται (να "καίγεται") σε ήλιο. Το αστέρι μπαίνει σε μια σταθερή φάση καύσης ηλίου σε άνθρακα στον πυρήνα του, η οποία διαρκεί περίπου το 10% του χρόνου που αφιέρωσε στην κύρια ακολουθία (ο Ήλιος μας αναμένεται να κάψει ήλιο στον πυρήνα του για περίπου ένα δισεκατομμύριο χρόνια μετά την "έκλαμψη ηλίου").
Για αστέρια μάζας μεγαλύτερης από 5 περίπου φορές αυτής του Ήλιου, η θερμοκρασία στον πυρήνα τους είναι αρκετά υψηλή και τα ηλεκτρόνια δεν βρίσκονται ποτέ σε κατάσταση εκφυλισμού. Έτσι η αντίδραση 3α ξεκινά υπό κανονικές συνθήκες και ο άνθρακας που δημιουργείται αρχίζει συγκεντρώνεται στον πυρήνα, μετατοπίζοντας το ήλιο σε ένα περιβάλλον κέλυφος. Εκεί συμβαίνει η καύση ηλίου σε άνθρακα με την αντίδραση 3α. Σε αυτό το κέλυφος ηλίου, οι πιέσεις είναι χαμηλότερες και έτσι η βαρυτική πίεση εξακολουθεί να μην υποστηρίζεται από την κβαντομηχανική πίεση των εκφυλισμένων ηλεκτρονίων, αλλά από την πίεση των ιδανικών αερίων και της πίεσης ακτινοβολίας. Έτσι το κέλυφος είναι ικανό να διογκωθεί ως απόκριση στη αυξημένη θερμική πίεση από κάτω προς το κέλυφος ηλίου. Η αύξηση αυτή του όγκου ψύχει το κέλυφος και επιβραδύνει την αντίδραση, αναγκάζοντας το αστέρι να συρρικνωθεί ξανά. Αυτή η διαδικασία συνεχίζεται κυκλικά, και τα αστέρια που υποβάλλονται σε αυτήν τη διαδικασία θα έχουν περιοδικά μεταβαλλόμενη ακτίνα και αντίστοιχα μεταβαλλόμενη παραγωγή ισχύος. Η μεταβλητή αυτή διαδικασία οδηγεί τα αστέρια να χάσουν επίσης υλικό από τα εξωτερικά τους στρώματα καθώς διαστέλλονται και συστέλλονται.
Ανακάλυψη της αντίδρασης
Η αντίδραση τρία-άλφα εξαρτάται σε μεγάλο βαθμό από τον και το  που έχουν πυρηνικούς συντονισμούς με ελαφρώς περισσότερη ενέργεια από το. Με βάση γνωστούς πυρηνικούς συντονισμούς, το 1952 φαινόταν αδύνατο για τα συνηθισμένα αστέρια να παράγουν άνθρακα καθώς και οποιοδήποτε βαρύτερο στοιχείο του περιοδικού πίνακα. Ο πυρηνικός φυσικός William Alfred Fowler είχε παρατηρήσει τον συντονισμό του βηρυλλίου-8 και ο Edwin Salpeter είχε υπολογίσει τον ρυθμό αντίδρασης για τη πυρηνοσύνθεση, και  λαμβάνοντας υπόψη αυτόν τον συντονισμό. Ο Salpeter είχε υπολογίσει ότι οι κόκκινοι γίγαντες μετατρέπουν το ήλιο σε άνθρακα σε θερμοκρασίες 2x108 Κ ή υψηλότερες. Πιο πρόσφατες εργασίες εκτιμούν ότι ακόμη και πιο χαμηλές θερμοκρασίες, από 1.1x 108 K και πάνω, είναι ικανές για κάνουν την αντίδραση αυτή στον πυρήνα ενός ερυθρού γίγαντα.
Ο Hoyle επισκέφθηκε το εργαστήριο του Fowler στο Caltech και τους προέτρεψε να διερευνήσουν εάν υπάρχει συντονισμός στα 7,68 MeV στον πυρήνα του. (Είχαν υπάρξει ήδη κάποιες αναφορές για μια διεγερμένη κατάσταση σε περίπου 7,5 MeV. ) Η τόλμη του Fred Hoyle να το κάνει αυτό είναι αξιοσημείωτη και αρχικά οι πυρηνικοί φυσικοί στο εργαστήριο ήταν δύσπιστοι. Ένας νεαρός φυσικός όμως, ο Ward Whaling, φρέσκος από το Πανεπιστήμιο Rice, ο οποίος έψαχνε να ασχοληθεί με κάποιο ενδιαφέρον πρόβλημα αποφάσισε να αναζητήσει το συγκεκριμένο συντονισμό. Ο Fowler έδωσε στη Whaling άδεια να χρησιμοποιήσει μια παλιά γεννήτρια Van de Graaff που δεν χρησιμοποιόταν εκείνη την περίοδο. Ο Hoyle ήταν ήδη πίσω στο Cambridge όταν λίγους μήνες αργότερα το εργαστήριο του Fowler ανακάλυψε έναν συντονισμό στον άνθρακα-12 κοντά στα 7,65 MeV, επιβεβαιόντας την πρόβλεψή του. Οι πυρηνικοί φυσικοί πρόσθεσαν τον Hoyle ως τον πρώτο συγγραφέα στην εργασία που παρουσίασε ο Whaling στο θερινό συνέδριο της Αμερικανικής Εταιρείας Φυσικής, πάνω στην ανακάλυψη αυτή. Ακολούθησε σύντομα μια μακρά και γόνιμη συνεργασία μεταξύ Hoyle και Fowler, με τον Fowler να επισκέπτεται το Cambridge.
Το τελικό προϊόν της αντίδρασης στηρίζεται στην κατάσταση 0+ (σπιν 0 και θετική ισοτιμία). Δεδομένου ότι η λεγόμενη "κατάσταση Hoyle" προβλεπόταν να είναι είτε σε κατάσταση 0+ είτε 2+, αναμενόταν να εμφανιστούν είτε ζεύγη ηλεκτρονίων-ποζιτρονίων είτε ακτίνων γάμμα. Ωστόσο, όταν πραγματοποιήθηκαν τα πειράματα, το κανάλι αντίδρασης εκπομπών γάμμα δεν παρατηρήθηκε και αυτό σήμαινε ότι η κατάσταση πρέπει να είναι η 0+. Αυτή η κατάσταση καταστέλλει πλήρως τις εκπομπές ακτιβολίας γάμμα, δεδομένου ότι η εκπομπή ενός μόνο γάμμα πρέπει να μεταφέρει τουλάχιστον 1 μονάδα γωνιακής ορμής. Η παραγωγή ζεύγους ακτίνων γάμμα από μια διεγερμένη κατάσταση 0+ είναι δυνατή επειδή οι συνδυασμένα σπίν τους (0) μπορούν να αντιστοιχούν σε μια αντίδραση που έχει αλλαγή στη γωνιακή ορμή του 0.
Μικρή πιθανότητα και βελτιστοποίηση
Ο άνθρακας είναι απαραίτητο συστατικό όλων των γνωστών μορφών ζωής. Συγκεκριμένα ο, ένα σταθερό ισότοπο άνθρακα, παράγεται άφθονα σε αστέρια λόγω τριών παραγόντων:
Ορισμένοι επιστήμονες υποστηρίζουν ότι ο συντονισμός 7.656 MeV του Hoyle, είναι απίθανο να είναι προϊόν απλής τύχης. Ο ίδιο ο Φρεντ Χόιλ υποστήριξε το 1982 ότι ο λεγόμενος "συντονισμός Χόιλ" ήταν απόδειξη ότι υπάρχει ένα «υπερνοήμον ον". Ο Leonard Susskind στο βιβλίο του "The Cosmic Landscape" απορρίπτει το επιχείρημα του ευφυή σχεδιασμού του Hoyle . Αντ 'αυτού, ορισμένοι επιστήμονες πιστεύουν το φαινόμενο μπορεί να εξηγηθεί με την υπόθεση ότι διαφορετικά σύμπαντα, τμήματα ενός τεράστιου "πολλαπλού σύμπαντος", έχουν διαφορετικές θεμελιώδεις σταθερές: Σύμφωνα με αυτήν την αμφιλεγόμενη υπόθεση, η ζωή μπορεί να εξελιχθεί μόνο στη μειοψηφία των συμπάντων όπου τυχαίνει απλά οι θεμελιώδεις σταθερές να είναι έτσι προσαρμοσμένες ώστε να υποστηρίζεται η ύπαρξη της ζωής. Άλλοι επιστήμονες απορρίπτουν αυτήν την υπόθεση λόγω της έλλειψης ανεξάρτητων στοιχείων.
Βιβλιογραφικές αναφορές
Κατηγορία:Αστρική εξέλιξη Κατηγορία:Πυρηνική φυσική
Ιωνία
thumb|300x300px|Χάρτης της Ιωνίας, [[Χάρτα του Ρήγα, 1797]] thumb|[[Κιονόκρανο ιωνικού ρυθμού]] Στην αρχαιότητα, η Ιωνία ήταν η περιοχή της Μικράς Ασίας, η οποία περιλάμβανε τις ιωνικές αποικίες. Η περιοχή αυτή περιοριζόταν στο κεντρικό τμήμα της ανατολικής ακτής του Αιγαίου Πελάγους, απέναντι από τα νησιά Χίο και Σάμο. Σταδιακά η Ιωνία ταυτίστηκε με ολόκληρη την περιοχή των ανατολικών παραλίων του Αιγαίου, λόγω της μεγαλύτερης εμβέλειας των ιωνικών πόλεων έναντι των άλλων ελληνικών πόλεων της περιοχής αυτής.
Γεωγραφία
Ο ιστορικός χώρος της αρχαίας Ιωνίας εκτεινόταν από τον Έρμο ποταμό στα βόρεια μέχρι την αρχή της χερσονήσου της Αλικαρνασσού στα νότια. Δυτικά κατέληγε στην μεγάλη χερσόνησο της Ερυθραίας, ενώ ανατολικά κατέληγε σε οροσειρές που χώριζαν την Ιωνία από τη Λυδία και την Καρία. Στην Ιωνία συμπεριλαμβάνονταν και τα νησιά Χίος και Σάμος τα οποία είχαν αποικιστεί από Ίωνες. Βορειότερη αρχαία πόλη της Ιωνίας ήταν η Φώκαια και νοτιότερη η Μίλητος και το ιωνικό μαντείο των Διδύμων.
Ιστορία
thumb|Γεωγραφική κατανομή των [[Αρχαία ελληνική γλώσσα|αρχαιοελληνικών διαλέκτων. Διακρίνονται οι περιοχές εγκατάστασης των ελληνικών φύλων στην Ιωνίας]] Η περιοχή της Ιωνίας αποικίστηκε την περίοδο των μεγάλων μετακινήσεων στον ελλαδικό χώρο. Η μετανάστευση ελληνικών φύλων προς την δυτική ακτή της Μικράς Ασίας και προς τα νησιά του Ανατολικού Αιγαίου ονομάστηκε πρώτος ελληνικός αποικισμός. Το βόρειο τμήμα της ανατολικής ακτής του Αιγαίου όπως και η Λέσβος αποικίστηκαν κυρίως από Αιολείς. Το νότιο τμήμα καθώς και τα νησιά Κως και Ρόδος από Δωριείς. Το κεντρικό τμήμα που άκμασε περισσότερο καθώς και τα νησιά Χίος και Σάμος αποικίστηκαν από Ίωνες.
Ιωνικές πόλεις
Οι Ίωνες ίδρυσαν δώδεκα ισχυρές πόλεις που κατά τον έβδομο αιώνα δημιούργησαν μια θρησκευτική ένωση παρόμοια με τις αμφικτυονίες της ηπειρωτικής Ελλάδας, που ονομάστηκε κοινό των Ιώνων ή ιωνική Δωδεκάπολις. Στην Δωδεκάπολη συμπεριλαμβάνονταν οι δώδεκα ισχυρότερες πόλεις των Ιώνων: η Μίλητος, η Μυούς, η Πριήνη, η Έφεσος, η Κολοφώνα, η Λέβεδος, η Τέως, οι Κλαζομενές, η Φώκαια οι Ερυθρές και οι νησιωτικές πόλεις Χίος και Σάμος. Κέντρο της ένωσης ήταν η χερσόνησος της Μυκάλης. Στην περιοχή αυτή, το κοινό διοργάνωνε γιορτή, τα Πανιώνια.
Γλωσσικά ιδιώματα
Προς νότο η πρώτη πόλη στη σειρά είναι η Μίλητος, ύστερα έρχονται η Μυούς και η Πριήνη· αυτές βρίσκονται στην Καρία και μιλούν το ίδιο ιδίωμα μεταξύ τους. Οι πόλεις πάλι στη Λυδία είναι η Έφεσος, η Κολοφών, Λέβεδος, Τέως, Κλαζομεναί και η Φώκαια· [1.142.4] αυτές οι πόλεις δεν συμφωνούν καθόλου ως προς τη γλώσσα τους με εκείνες που αναφέραμε πρωτύτερα, ενώ μεταξύ τους έχουν το ίδιο ιδίωμα. Υπολείπονται άλλες τρεις ιωνικές πόλεις, δύο από τις οποίες είναι χτισμένες σε νησιά, στη Σάμο και στη Χίο, ενώ η τρίτη βρίσκεται στη στεριά, δηλαδή οι Ερυθραί· Χίοι και Ερυθραίοι μιλούν το ίδιο ιδίωμα, ενώ οι Σάμιοι το ιδιαίτερο δικό τους. Έτσι τα γλωσσικά ιδιώματα γίνονται τέσσερα.
Κύπελλο ΕΣΣΔ (ποδόσφαιρο ανδρών)
Το Κύπελλο ΕΣΣΔ (ρωσικά: Кубок СССР) ήταν η δεύτερη σε ενδιαφέρον ποδοσφαιρική διοργάνωση στη Σοβιετική Ένωση. Ξεκίνησε το 1936 και συνεχίστηκε ως το 1992 με εξαίρεση τη χρονική περίοδο 1940-43 που διακόπηκε λόγω του πολέμου.
Τίτλοι ανά σωματείο
Συνολικά 14 ομάδες κατέκτησαν το Κύπελλο ΕΣΣΔ ενώ άλλες 7 έφτασαν μέχρι τον τελικό χωρίς να το κερδίσουν. Πολυνίκης σύλλογος ήταν η Σπαρτάκ Μόσχας με 10 τίτλους.
Κυπελλούχοι
Φιναλίστ
Τίτλοι ανά Σοβιετική Δημοκρατία
Μόλις από τέσσερις Σοβιετικές Δημοκρατίες προέρχονταν οι κυπελλούχοι ΕΣΣΔ. Άλλες δύο έστειλαν ομάδα τους μέχρι τον τελικό: η Λευκορωσία (2) και το Ουζμπεκιστάν (1). Τα περισσότερα κύπελλα (31) πήραν 7 ομάδες από τη Ρωσία, κυρίως από τη Μόσχα (5 ομάδες - 29 κύπελλα).
Πηγές
Ε
Κυβερνητικές εκλογές του 2021 στη Βιρτζίνια
Οι Κυβερνητικές εκλογές του 2021 στη Βιρτζίνια, διεξήχθησαν στις 2 Νοεμβρίου 2021, προκειμένου να εκλεχθεί ο επόμενος Κυβερνήτης της Βιρτζίνια. Ο εν ενεργεία Δημοκρατικός Κυβερνήτης Ραλφ Νόρθαμ, δεν έχει δικαίωμα σύμφωνα με το πολιτειακό Σύνταγμα θα θέσει υποψηφιότητα, λόγω ότι δεν επιτρέπεται η διαδοχική ανανέωση της θητείας.
Το Ρεπουμπλικανικό Κόμμα, ανέδειξε ύστερα από τις προκριματικές εκλογές τον Μάιο του 2021, υποψήφιο Κυβερνήτη, τον επιχειρηματία Γκλεν Γιάνγκιν. Το Δημοκρατικό Κόμμα, αντίστοιχα ύστερα από προκριματικές εκλογές τον Ιούνιο του 2021, ανέδειξε υποψήφιο Κυβερνήτη, τον πρώην Κυβερνήτη της Βιρτζίνια Τέρι ΜακΌλιφ.
Νικητής των εκλογών, αναδείχθηκε ο Ρεπουμπλικανός υποψήφιος και επιχειρηματίας Γκλεν Γιάνγκιν, επικρατώντας με σχεδόν 51% των ψήφων, έναντι 48.5% του Δημοκρατικού υποψηφίου και πρώην Κυβερνήτη της Βιρτζίνια Τέρι ΜακΌλιφ.
O Γιάνγκιν, θα ορκιστεί ως 74ος Κυβερνήτης της Βιρτζίνια, στις 15 Ιανουαρίου 2021.
Δημοσκοπήσεις και προβλέψεις
Το "Δ", αφορά το Δημοκρατικό Κόμμα, ενώ το "Ρ", αφορά το Ρεπουμπλικανικό Κόμμα.
Παραπομπές
Κατηγορία:Εκλογές στις Ηνωμένες Πολιτείες Αμερικής Κατηγορία:Βιρτζίνια Εκλογες
Μιχαήλος Αποστόλης
Ο Μιχαήλος Αποστόλης (1420 - 1478) ήταν λόγιος του 15ου αιώνα.
Βιογραφικά στοιχεία
Γεννήθηκε στο Κωνσταντινούπολη. Μορφώθηκε με τις διδασκαλίες του Πλήθωνα υιοθετώντας την ελληνοκεντρική του Παιδεία αλλά έλαβε μέρος υπέρ των ενωτικών μαζί με τον Ιωάννη Αργυρόπουλο, ελπίζοντας στη σωτηρία της Πόλης χάρη στη Δύση. Το 1449 έγραψε συγχαρητήρια επιστολή στον νέο αυτοκράτορα Κωνσταντίνο ΙΑ' Παλαιολόγο.
Μετά την Άλωση της Πόλης ταξίδεψε στη Ρώμη, πιθανώς με τον Αργυρόπουλο και φιλοξενήθηκε από τον καρδινάλιο Βησσαρίωνα, όπου με την οικονομική δαπάνη του, νέος ακόμη συμπλήρωσε τις σπουδές του, μαθαίνοντας και τα λατινικά.
Όταν ο Γαζής έγραψε κατά του Πλάτωνα και Πλήθωνα, ο Αποστόλης απαντώντας επιτέθηκε εναντίον του με ύβρεις κι αναφέροντας γεγονότα που δε γνώριζε από πρώτο χέρι σαν να ήταν παρών. Ο Ανδρόνικος Κάλλιστος ανταπάντησε στην επιστολή του Αποστόλη και διαμαρτυρόμενος, έστειλε και τις δύο επιστολές στον Βησσαρίωνα, ζητώντας τη δίκαιη κρίση του. Ο Βησσαρίων δικαίωσε το Γαζή και μάλωσε τον Αποστόλη. Τότε αυτός, έχοντας χάσει την εύνοια του προστάτη του, αποχώρησε από την Ιταλία επιστρέφοντας στην Κωνσταντινούπολη, και από εκεί στην Κρήτη, όπου και παντρεύτηκε. Επέλεξε ως τόπο κατοικίας του στην Κρήτη τη Γόρτυνα, όπως προκύπτει τόσο από την επιγραφή του έργου του Λόγος παραινετικός εκ Γορτύνης εις Ιταλίαν Ρώμης, όσο και από επιστολές του προς τον ιερέα Λαόνικο και τον κωδικογράφο Μιχαήλ Λυγίζο. Στην περιοχή αυτή, όπου θα πρέπει να είχε μεταφέρει και τη βιβλιοθήκη του, ανέπτυξε τις κωδικογραφικές του δραστηριότητες. Ίδρυσε σχολείο και έδινε μαθήματα, ενώ έκανε και αντιγραφές χειρογράφων για να ζει. Τόσο φτωχός ήταν, που συχνά υπόγραφε «βασιλεύς των πενήτων». Ο Κων.Σάθας παραθέτει επιστολή του, όπου αναφέρει οτι τόσο είχε ενστερνιστεί της πληθωνικές δοξασίες, που λάτρευε αρχαιοελληνικά αγάλματα κι επικαλούνταν διάφορους θεούς.
Δεν είναι γνωστό πότε πέθανε. Γιος του ήταν ο επίσης λόγιος Αριστόβουλος, ο μετονομασθείς Αρσένιος και λεγόμενος ο ψευδο-Μονεμβασίας.
Πηγές
Κατηγορία:Βυζαντινοί λόγιοι Κατηγορία:Έλληνες λόγιοι του 15ου αιώνα Κατηγορία:Βυζαντινοί βιβλιογράφοι Κατηγορία:Ορθόδοξοι λόγιοι Κατηγορία:Βυζαντινοί ουμανιστές Κατηγορία:Βυζαντινοί του 15ου αιώνα
Αισχύλεια
Το Φεστιβάλ Αισχύλεια είναι το ετήσιο καλλιτεχνικό φεστιβάλ της πόλης της Ελευσίνας.
Καλλιτεχνικές δράσεις
Το ετήσιο αυτό πολιτιστικό γεγονός λαμβάνει χώρα στο τέλος του Καλοκαιριού και στις αρχές Φθινοπώρου (κατά κανόνα από τα τέλη Αυγούστου ως τις αρχές Οκτωβρίου). Στο κυρίως πρόγραμμά του περιλαμβάνεται μεγάλος αριθμός εκδηλώσεων από πολλούς τομείς των τεχνών, θεατρικές παραστάσεις, μουσικές συναυλίες, χορός, εικαστικές εκθέσεις, εγκαταστάσεις, δρώμενα, video art, κινηματογραφικές προβολές κ.α. Με το πέρασμα των χρόνων το πρόγραμμά του εμπλουτίζεται και αποτελεί πλέον σημαντικό πολιτιστικό γεγονός, όχι μόνο για την πόλη που τον φιλοξενεί αλλά και για την ευρύτερη περιφέρεια της Αττικής.
Χώρος
Οι περισσότερες εκδηλώσεις του Φεστιβάλ Αισχύλεια λαμβάνουν χώρα σε έναν εγκαταλελειμμένο βιομηχανικό χώρο, στο Παλαιό Ελαιουργείο στην παραλία της Ελευσίνας, ο οποίος φανερώνει ιστορικά και τη στενή σύνδεση της πόλης με τη βιομηχανική δραστηριότητα της σύγχρονης Ελλάδας. Οι παραστάσεις γίνονται σε ένα λυόμενο θέατρο, ενώ τα παρακείμενα κτήρια χρησιμοποιούνται για καλλιτεχνικές εγκαταστάσεις, εικαστικές παρεμβάσεις και διάφορες άλλες καλλιτεχνικές δραστηριότητες την περίοδο του φεστιβάλ.
Ανίτα Μποργκ
Η Ανίτα Μποργκ (αγγλ. Anita Borg, 17 Ιανουαρίου 1949 - 6 Απριλίου 2003) ήταν Αμερικανίδα επιστήμονας υπολογιστών, η οποία ίδρυσε το Ινστιτούτο για Γυναίκες και Τεχνολογία (Institute for Women and Technology) και στα πλαίσια αυτού, το Grace Hopper Celebration of Women in Computing. Το πρώτο μετά από τον θάνατο της Μποργκ μετονομάστηκε σε Anita Borg Institute for Women and Technology προς τιμήν της.
Εξωτερικοί σύνδεσμοι
Κατηγορία:Αμερικανοί επιστήμονες υπολογιστών
Αισχύλεια
Εξωτερικοί σύνδεσμοι
https://www.facebook.com/aisxylia
http://www.elefsinaculture.gr/el
http://www.eleusina.gr/
http://www.eleusisimimarathon.gr
Κατηγορία:Θεατρικά φεστιβάλ
Δημήτρης Κούρκουλας
Ο Δημήτρης Κούρκουλας (1954) ήταν Έλληνας υφυπουργός εξωτερικών στην κυβέρνηση Σαμαρά.
Βιογραφικά Στοιχεία
Εργάστηκε ως δημοσιογράφος στη Deutsche Welle την διετία 1978-1980 και από το 1981 μέχρι το 1985 συμμετείχε στις διαπραγματεύσεις που γίνονταν στην Ευρωπαϊκή Επιτροπή για την ένταξη της Ισπανίας και της Πορτογαλίας στην ΕΟΚ. Από το 1985 έως το 1987 εργάστηκε στο ελληνικό Υπουργείο Εξωτερικών και από το 1987 έως το 1989 στη Γενική Διεύθυνση Εξωτερικών Σχέσεων.
Επίσης, από το 1994 έως το 1997 διετέλεσε επικεφαλής του τμήματος «Πολιτικές σχέσεις με χώρες της Κεντρικής και Ανατολικής Ευρώπης» στη Γενική Διεύθυνση Εξωτερικών Πολιτικών σχέσεων της Ευρωπαϊκής Επιτροπής.
Από το Μάιο του 1997 έως το Σεπτέμβριο του 2001 διετέλεσε πρέσβης της Κομισιόν στον Λίβανο και στη Βηρυτό.
Στη συνέχεια και μέχρι τον Αύγουστο του 2006 ήταν πρέσβης της Ευρωπαϊκής Επιτροπής στη Βουλγαρία στη Σόφια και στη συνέχεια, μέχρι τον Ιούλιο του 2010 πρέσβης της Ευρωπαϊκής Ένωσης στη Βοσνία Ερζεγοβίνη.
Τέλος, από τον Ιούλιο του 2010 μέχρι την υπουργοποίησή του εργαζόταν στην Κομισιόν, ως επικεφαλής της Διεύθυνσης «Πολιτική και Στρατηγική Διεύρυνσης.
Παραπομπές
Κατηγορία:Έλληνες υφυπουργοί Εξωτερικών
Λοξοδρομική απόσταση
Λοξοδρομική απόσταση ονομάζεται η απόσταση μεταξύ δύο τόπων ακολουθώντας λοξοδρομική πλεύση. Η λοξοδρομική απόσταση αποτελεί τμήμα τόξου της λοξοδρομικής καμπύλης που ενώνει αφετήριο σημείο προς το τερματικό σημείο ενός πλου, και που εκφράζεται σε ναυτικά μίλια.
Η λοξοδρομική απόσταση είναι πάντως επιμηκέστερη του τόξου του μεγίστου κύκλου της Γης που διέρχεται από τα παραπάνω σημεία (απόπλου - προσέγγισης). Έτσι στους διεθνείς πίνακες αποστάσεων λιμένων ή ναυτιλιακού ενδιαφέροντος σημείων, όταν αυτά απέχουν μεταξύ τους περισσότερο από 600 ν.μ. δίδονται δύο αποστάσεις, η κατά λοξοδρομία, λοξοδρομική, και η κατά ορθοδρομία, ορθοδρομική.
Κατηγορία:Χαρτογραφία Κατηγορία:Ναυσιπλοΐα
Νίκος Τσιφόρος
Ο Νίκος Τσιφόρος (Αλεξάνδρεια Αιγύπτου, 27 Αυγούστου 1909 - Αθήνα, 6 Αυγούστου 1970) ήταν Έλληνας συγγραφέας, σεναριογράφος, δημοσιογράφος και σκηνοθέτης.
Βιογραφία
Γεννήθηκε στην Αλεξάνδρεια της Αιγύπτου στις 27 Αυγούστου του 1909. Ο πατέρας του ήταν επιχειρηματίας και καταγόταν από παλιά, ιστορική οικογένεια της Λίμνης Ευβοίας. Δύο χρόνια αργότερα η οικογένεια εγκαταστάθηκε μόνιμα στην Αθήνα. Από τα έντεκά του χρόνια ο Νίκος Τσιφόρος άρχισε να ασχολείται μανιωδώς με το γράψιμο, ενώ την πρώτη του επιθεώρηση την έγραψε το 1928 για ένα θερινό θέατρο στη Φρεαττύδα. Η πρώτη του αυτή προσπάθεια απέτυχε αλλά δεν απογοητεύτηκε. Αφού πήρε το πτυχίο της Νομικής, εργάστηκε για δυο χρόνια στο Ελεγκτικό Συνέδριο και στη συνέχεια παραιτήθηκε για να μπαρκάρει στα καράβια. Ως το 1939 άλλαζε συνέχεια επάγγελμα, αλλά συνέχιζε να γράφει δημοσιεύοντας κείμενά του σε διάφορα έντυπα. Η πρώτη μεγάλη του επιτυχία ήρθε το 1944 όταν ο θίασος του Δημήτρη Χορν και της Μαίρης Αρώνη αποφάσισε να ανεβάσει στο θέατρο Ακροπόλ το θεατρικό έργο του Τσιφόρου «Η Πινακοθήκη των Ηλιθίων». Τέσσερα χρόνια αργότερα, την περίοδο 1948-49 έκανε και την πρώτη του ταινία, η οποία προβλήθηκε με τον τίτλο «Τελευταία αποστολή», σε σενάριο και σκηνοθεσία δική του.
Τα επόμενα χρόνια συνεργάστηκε με διάφορες εφημερίδες (Προοδευτικός Φιλελεύθερος, Βήμα, Ελεύθερος Κόσμος) και περιοδικά (Τραστ, Ρομάντσο, Ταχυδρόμος, Πάνθεον), ενώ έγραψε πάνω από 40 θεατρικά έργα και περισσότερα από 60 σενάρια. Κάποια αυτά τα έγραψε μόνος του και άλλα σε συνεργασία, κυρίως με τον Πολύβιο Βασιλειάδη, με τον οποίο δημιούργησαν ένα από τα πιο σημαντικά δίδυμα θεατρικών συγγραφέων.
Πολυτάλαντος και πολυσχιδής, ευθυμογράφος, επιθεωρησιογράφος, σεναριογράφος και σκηνοθέτης του κινηματογράφου και του θεάτρου, αφοσιώθηκε, παράλληλα, στη δημοσιογραφία γράφοντας χρονογραφήματα και εύθυμα στιγμιότυπα τα οποία συνήθως υπέγραφε με διάφορα ψευδώνυμα. Οι ήρωες του Νίκου Τσιφόρου κινούνται συνήθως στο περιθώριο της αθηναϊκής προπολεμικής και μεταπολεμικής περιόδου, έχουν δοσοληψίες με το νόμο και το δραματικό διογκώνεται σε τέτοιο βαθμό ώστε να καταλήγει γκροτέσκ. Πένα ευθύβολη, καυστική, συνέθετε ξεκαρδιστικές ιστορίες προσφέροντας απλόχερα το γέλιο σε μία Ελλάδα που το είχε απόλυτα ανάγκη.
Το 1965 αρρώστησε με καρκίνο. Μετά από πέντε χρόνια ταλαιπωρίας, με εγχειρήσεις και μεταστάσεις -χωρίς να σταματήσει ωστόσο να γράφει- πέθανε στις 6 Αυγούστου του 1970 και ο τάφος του βρίσκεται στη Λίμνη Ευβοίας. Από τα έργα του ξεχωρίζουν οι Σταυροφορίες, Τα Παιδιά της Πιάτσας, τα Παραμύθια Πίσω Από Τα Κάγκελα, Άνθρωποι Και Ανθρωπάκια, η παρωδία της Ελληνικής Μυθολογίας κ.ά.
Σκηνοθεσία
Σενάριο (ενδεικτικά)
Σενάριο άλλου / άλλων βασισμένο σε ιστορία του Τσιφόρου (ενδεικτικά)
Παραστασιογραφία
Κατάλογος ελληνικών παραστάσεων των θεατρικών έργων του Ν. Τσιφόρου.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Έλληνες θεατρικοί συγγραφείς Κατηγορία:Έλληνες σεναριογράφοι Κατηγορία:Έλληνες σκηνοθέτες Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 03/2013 Κατηγορία:Σκηνοθέτης-επέκταση Κατηγορία:Έλληνες της Αιγύπτου
Rebel Meets Rebel
Το Rebel Meets Rebel είναι country metal άλμπουμ από τα μέλη του David Allan Coe και Pantera, Dimebag Darrell, Rex Brown και Vinnie Paul. Η μουσική γράφτηκε και καταγράφηκε από τη μπάντα όταν οι μουσικοί είχαν χρόνο εκτός από τα υπόλοιπα έργα τους, συμπεριλαμβανομένης της παγκόσμιας περιοδείας των Pantera που υποστηρίζει Reinventing the Steel. Θα μπορούσε να χαρακτηριστεί ως το κύκνειο άσμα των Pantera και του Dimebag Darrell.
Το άλμπουμ κυκλοφόρησε στις 2 Μαΐου 2005, με δική του ετικέτα του Vinnie Paul, Big Vin Records, μεταθανάτια, μετά τη δολοφονία του Dimebag τον Δεκέμβριο του 2004.
Ιστορικό
Αρχικά το τραγούδι "Rebel Meets Rebel" έπρεπε να κυκλοφορήσει ως ντουέτο με τους Coe και Φιλ Ανσέλμο.
Μουσική και στίχοι
Το Μουσικό-εκφραστικό περιεχόμενο κυμαίνεται από άγρια ​​τρελά τραγούδια για μέθη μέχρι πιο σοβαρά θέματα, όπως το αντιρατσιστικό τραγούδι "Cherokee Cry", το οποίο επικρίνει τη κακομεταχείρηση των αμερικανών ιθαγενών από την κυβέρνηση των Ηνωμένων Πολιτειών.